Ribe Stifts Adresseaviser, 1843-12-27
Jndenlandske Efterretninger. Det skandinaviske Selskab afholdt den 20. Decbr. et Møde, hvori Formanden underrettede Selskabet om, at Bestyrelsen havde modtaget tilsendt fra det skandinaviske Selskab i Upsala et Brev, hvori gjøres Forslag til adskillige Midler, for at bevirke en nærmere Forbindelse mellem Brødre-Selskaberne, samt Selskabets Program og Love, hvilket oplæstes; at Bibliotheket vilde blive aabnet kort efter Nytaar, hvorom der vilde skee nærmere Bekjendtgjørelse &c. – Efter derpaa afholdt Ballottation, hvorved 146 nye Medlemmer optoges, saa Selskabet nu tæller 851, gar først Cand. Ploug en historisk Udsigt over Bellmans Liv og de Forhold, hvorunder han levede, og derpaa holdt Prof. Heiberg et udmærket humoristisk Foredrag over den æsthetiske Betydning af samme Forfatters Digte- og Sangevirksomhed. Før og efter Foredragene bleve Bellmanske Sange afsungne deels fiirstemmig, deels solo. J den ene Ende af Salen var der i Transparent anbragt Bellmans Apotheose, en smuk og ypperlig Composition af Marstrand. Man seer foroven Digteren, ledsaget af Sangens og Poe stens Gudinde blive ført hen til Anakreon, Genier trække ham i Rosenkrandse, og Fanner og Satyrer, omgive ham med lystige Spring. Paa Anakreons venstre Side seer man Genier i Færd med en Viinhøst. Nedenunder denne Scene seer man til Venstre det Bellmanske Compagni, Corporal Boman, Mollberg, Ulla Windblad a. og til Høire Nisser i Færd med at lave Punsch, hvortil de bruge de fornødne Reqvisiter. Genierne staae foroven og see forbausede derpaa, medens derimod Fannerne og Satyrerne mindre forknytte lade sig glide ned og smaae paa Punschen, En har brændt sine Fingre og en Anden er bleven fuld og bruges af en Nisse som Skammel. Paa et andet Sted i Salen var i en Nische, omgivet af couleurte Lamper og Grønt, anbragt Freunds Odin og Bissens Valkyrie. – Efter Foredragen afholdtes en Sera. (B. T.)Med Hensyn til den udkomne Lov om almindelig Værnepligt gjor Kbhposten opmærksom paa, "at den Kommission, til hvem Affattelsen af dette Lovudkast har været overdraget, ifølge Coll. Tid, indledende Bemærkninger, er gaaet ud fra den Forudsætning, at Udtrykket almindeligt Værnepligt har i det den tildeelte allerhøieste Kommissorium været taget i den Betydning, at derved forstodes enhver Undersaats Forpligtelse til i fornødent Fald at værne om Staten mod dens Fiender, uden at dog just derfor denne Pligts Opfyldelse nødvendig fordres af Enhver -, altsaa forskjellig fra almindelig Væbning, der gaaer ud paa, at enhver vaabendygtig Mand skal vaabenøves og eventualiter indtræde i Krigernes Rækker, eller, med andre Ord, at det var tilsigtet, at Værnepligten, saaledes som den hidtil udelukkende har hvilet paa en enkelt Stand, ogsaa skal udstrækkes til de andre Stænder, som hidtil have været befriede derfor. – Da det i denne Formening affattede Udkast er approberet af Hs. M. Kongen til Forelæggelse for Stænderne, maa det vel ogsaa antages saaledes at have været Regeringens Mening; – men om det er saaledes, at Folket og Stænderne, have opfattet Sagen, er et andet Spørgsmaal." Ansøgninger om det vacante Kongelige Consulat paa de canariske Øer ville komme i Betragtning, naar samme indkomme til General-Toldkammer- og Commerce-Collegiet forinden 1. Mai næstk. (B. T.)J Flensb. Zeit." læses nu følgende Korresponden Efterretning af 16 Decbr. fra Rendsborg: Da Værten Rath havde anmældt for Politimesteren, at Tiedemann vilde holde en Forsamling i hans Lokale, blev dette tilstaaet med den tilføiede Bemærkning, at paasee, intet Gadeoptøi opstod deraf. Efterat nu den omtalte Forsamling, hvis Coryphæer vare Bonderektor Bauditz, Lohse og Wiggers, henimod Kl. 2 om Natten behørigt var ophidset ved forskjellige Spirituosa, blev det Forslag gjort, at drage med Musik gjennem Gaderne og bringe Tiedemann et Hoch. Da Værten gjorde Forestillinger derimod, skal Bonde rektoren have svaret, at han tog Alt, hvad der maatte følge, paa sig. Toget satte sig dernæst, medens Marseillaisen spilledes, i Bevægelse. Ved den herværende Amtmands Huus, i Nærheden af Tiedemanns Bolig, istemtes en Kattemusik, hvorhos en herværende Kaskjetmager, da han saae en Underchirurg ved Garnisonen blandt Tilskuerne, udraabte: "Væk med de formummede Danske." Overhovedet skal der saavel i Forsamlingslotalet som paa Gaden være forefaldet end værre Optrin, hvis Fortælling vel vilde føre formeget i det Enkelte.